

**Sporočilo za medije**

**Laščani z razstavami in Dnevom Laščanov proslavili uvod v jubilejni festival. Pivovarstvo praznuje 200-letnico.**

**Za soboto sproščene dodatne vstopnice**

Tradicionalno druženje Laščanov in Laščank z Dnevom Laščanov je dolgoletna tradicija, ki povezuje vse, ki soustvarjajo naš najstarejši etnografsko – glasbeni festival Pivo in cvetje Laško, hkrati pa dogodek že šest desetletij ustvarja čvrsto, povezano lokalno skupnost. Zbrane domačine so pozdravili župan Občine Laško Marko Šantej, glavna direktorica Pivovarne Laško Union Marta Bulhak ter direktor STIK-a Laško Miha Mirt.

Hkrati je Dan Laščanov vedno napovednik festivala, ki ima letos šestdeseto izvedbo. Uvod v festival so Laščani obeležili z odprtjem razstav, ki bodo mesto spremenile v eno samo veliko galerijo, obogatile kulturni utrip festivala. V Hiši generacij Laško je tako odprta razstava Društva invalidov Laško, v Muzeju Laško pa razstava z naslovom Prva in prvo, ki je posvečena prvemu prazniku Piva in cvetja ter prvi pločevinki laškega piva. Svojo razstavo, posvečeno 200-letnici pivovarske tradicije, so pripravili tudi v Domoznanskem in zbirateljskem društvu Laško ter v Likovnem društvu Laško.

S sklepnim dejanjem – zabijanjem pipe v prvi sod piva in pesmijo Rozamunda – simbolično otvorili festivalsko dogajanje. V Knjigo Laščanov so se vpisali stari in novi Laščani, vsak pa je prejel tudi jubilejno pivo Laščan, ki ga Pivovarna Laško Union vsako leto z ljubeznijo napolni prav za to priložnost.

**Dodatne vstopnice bo na voljo tudi še v soboto do optimalnega števila zapolnitve obiskovalcev na dan, ki znaša 22.000.**

**200-letnica pivovarstva v Laškem**

Praznovali so tudi v Pivovarni Laško Union, saj lokalno pivovarstvo praznuje spoštljivo 200-letnico delovanja. Dogodek je bil čustven preplet zabavno – glasbenega dogajanja, skozi katerega so se poklonili bogati zgodovini Pivovarne Laško. Poleg poslovnih partnerjev in slovenskih gospodarstvenikov, ustvarjalcev in ljubiteljev rumenega zlata so bili na dogodku tudi predsednica Državnega zbora Urška Klakočar Zupančič, minister za gospodarstvo, turizem in šport Matjaž Han, finančni minister Klemen Boštjančič in župan občine Laško Marko Šantej.

S slavnostnim večerom, ki je povezal več kot 200 lokalnih umetnikov, so se poklonili tradiciji, ki je zaznamovala ne le kraj ob Savinji, temveč tudi širšo regijo.

Glasbeni prispevek so dodali Vlado Kreslin, Maja Keuc, Tokac, Monika Avsenik Langus in prav zato priložnost združeni pevski zbor, ki so ga sestavljali Vokalna skupina Vodomke, učiteljski pevski zbor Primus, KD Koral, Vokalna skupina Maroltovke. Gostili pa so še Orkester Laške pihalne godbe, Bobnarsko skupino Laško in Mažorete Laško, Folklorno skupino Anton Tanc in The Stroymachine. Odzivi povabljenih gostov so bili navdušujoči!

**Danes in jutri nastopajo:**

|  |  |
| --- | --- |
| **Petek, 11.7**., | **oder Zlatorog**: Maraaya, Magnifico, Jan Plestenjak, Šank Rock; **oder 200:** Najlepše Slakove pesmi, Nuša Derenda, Dejan Dogaja Band, Luka Basi**Oder Etno**: Alpski kvintet in Oto Pestner  |
| **Sobota, 12.7**., | **oder Zlatorog**: Flirrt, Vlado Kreslin in Mali bogovi, Big Foot Mama, Joker Out; **oder 200:** Uroš in Tjaša, Miran Rudan inDesign, Severina, Fehtarji**oder Etno:** Kvintet Dori |

Za več informacij, spremljajte uradno spletno stran [**www.pivoincvetje.si**](http://www.pivoincvetje.si) in Facebook stran **Pivo in cvetje Laško**. Fotografije za objavo so tu: <https://www.pivo-cvetje.si/galerija/>

Dodatne informacije in gradiva**:** Darinka Pavlič Kamien, +386 41 769 360, pr@ovum.si

Novinarske akreditacije:

Za novinarske akreditacije so potrebne prijave prek e-naslova pr@ovum.si (ime, priimek, medij, telefon/mobilnik ter navedba novinar/fotograf oz. snemalec). Novinarsko središče bo v hotelu Špica v Laškem, kjer boste vaše akreditacije tudi prevzeli in se dogovorili za morebitne intervjuje ali izjave. Vodja novinarskega središča bom tudi letos Darinka Pavlič Kamien.